Zimbabve prezidenti yanglishib parlamentga bir oy oldingi nutqi bilan murojaat qildi

91 yoshli Zimbabve prezidenti Robert Mugabe 15-sentabr, seshanba kuni parlament yangi sessiyasining ochilishida yanglishib, deputatlarga bir oy oldingi nutq bilan murojaat qildi. Bu haqda “Vedomosti” xabar beradi.

Zimbabve siyosati faxriysi aynan shu nutq bilan parlamentga bir oy avval murojaat qilganligini taxmin ham qilmasdan, deyarli yarim soat davomida o‘z nutqini o‘qib eshittirdi.
“Qog‘ozlarda chalkashlik yuz berganligi natijasida prezident noto‘g‘ri nutq bilan chiqish qilgan. Xatolik kotibiyatda yuz bergan”, — dedi Mugabening rasmiy vakili.